Doksiciklin

**Doksiciklin** (Vibramicin) je antibiotik širokog spektra iz grupe tetraciklina, sa bakteriostatskim dejstvom na veliki broj mikroorganizama (Gram-pozitivne i Gram-negativne bakterije, rikecije, hlamidije, mikoplazme, borelije, leptospire idr.). U bakterijskoj ćeliji doksiciklin se vezuje za 30S subjedinicu ribozoma i time inhibira sintezu proteina.

## Dejstvo
Antibakterijski spektar doksiciklina obuhvata sljedeće mikroorganizme:
* Gram-pozitivne koke
** stafilokoke
*** *Staphilococcus aureus*
*** *Staphilococcus epidermidis*
** streptokoke
*** *[[Streptococcus pyogenes]]*
*** *[[Streptococcus pneumoniae]]*
*** *Streptococcus faecalis*
* Gram-pozitivne bacile
** *Listeria monocytogenes*
** *Corynebacterium diphtheriae*
** *Bacillus anthracis*
** *Clostridium perfringens*
** *Propionibacterium acnes*
* Gram-negativne koke
** *[[Neisseria meningitidis]]*
** *[[Neisseria gonorrhoeae]]*
* Gram-negativne bacile
** *Haemophilus influenzae*
** *Haemophilus parainfluenzae*
** *Pasteurella* spp.
** *Brucella* spp. 
** *Yersinia enterocolitica*
** *Francisella tularensis*
** *Bordetella* spp.
** *Shigella* spp.
** *Salmonella* spp.
** *Enterobacter* spp.
** *Vibrio cholerae*
** *Bacteroides* spp.
* spirohete
** *Treponema pallidum*
** *Leptospira* spp.
** *Borrelia burgdorferi*
** *Borrelia recurrentis*
* mikoplazme
** *Micoplasma pneumoniae*
** *Micoplasma hominis*
** *Ureaplasma urealyticum*
* hlamidije
** *Chlamidia trachomatis*
** *Chlamidia pneumoniae*
** *Chlamidia psittaci*
* rikecije (uzročnike pjegavog tifusa, mišjeg tifusa, Q-groznice, idr.)
* nokardije
* koksiele

Od eukariotskih parazita djeluje na *[[Plasmodium falciparum]]*.

### Farmakokinetika
Doksiciklin se brzo i kompletno resorbuje iz gastrointestinalnog trakta, sa maksimalnom koncentracijom u plazmi poslije 1-2 sata. Poluvrijeme eliminacije ovog antibiotika iznosi 12-15 sati, terapijske koncentracije u krvi se održavaju 24 sata, što omogućava primenu jednom dnevno. Doksiciklin veoma dobro prodire u tkiva i tjelesne tečnosti, kod pacijenata sa renalnom disfunkcijom se ne akumulira (tada se većim dijelom eliminiše preko žuči) i nije potrebna redukcija doze.

## Indikacije

Infekcije izazvane mikroorganizmima osjetljivim na doksiciklin su:
* respiratorne infekcije
* urogenitalne, ginekološko-akušerske, gastrointestinalne infekcije
* infekcije grla, oka, uha i sinusa

Takođe, infekcije izazvane rikecijama (pjegavi tifus, Q-groznica), hlamidijama (limfogranuloma venerum, trahom, inkluzioni konjuktivitis, nespecifični uretritis, genitalne infekcije, pneumonija) i borelijama (kožni oblik borelioza i povratna groznica), kao i pneumonije izazvane mikoplazmom pneumonije, bruceloze, tularemije i kolere se najčešće liječe doksiciklinom.

Doksiciklin je alternativni antibiotik za liječenje infekcija kod pacijenata osjetljivih na peniciline. Takođe se upotrebljava za terapiju sifilisa i gonoreje kada su uzročnici otporni na penicilin.

## Doziranje i način primjene
### Odrasli
Prvog dana se uzimaju 2 kapsule doksiciklina, sa razmakom od 12 sati, a narednih 4 do 6 dana se uzima po jedna dnevno. Za liječenje težih infekcija se uzimaju 2 puta dnevno po jedna kapsula na 12 sati, 7 do 10 dana.

## Neželjena dejstva
Najčešća neželjena dejstva su gastrointestinalna - mučnina, povraćanje, bol u epigastrijumu, dijareja; rjeđe nastaju superinfekcije, a rijetko enterokolitis (nespecifičan ili ozbiljan izazvan Cl. difficile). Od drugih neželjenih reakcija mogu se javiti fotoosjetljivost, pojačana pigmentacija kože, urtikarija, raš kože. Rijetko nastaju anafilaktičke reakcije, povećanje ureje u krvi i trombocitopenija.

## Kontraindikacije
Kontraindikacije doksiciklina su graviditet i laktacija, preosjetljivost na tetracikline, insuficijencija jetre.

## Mjere opreza
Tetraciklini se akumuliraju u kostima i zubima fetusa i djece, oštećuju ove strukture, te ne treba da ga koriste djeca mlađa od 12 godina i trudnice.

Opreznost je potrebna kod hepatičke disfunkcije. Za vrijeme uzimanja ovog antibiotika treba izbjegavati sunčanje, jer je moguća pojava fotoosjetljivosti.

## Detalji
Doksiciklin se pakuje u kapsule od po 100&nbsp;mg, i moguće ga je izdavati samo uz ljekarski recept. Čuva se na temperaturi od 15 do 25o C, zaštićen od svjetlosti i vlage. Rok upotrebe je 3 godine, i ne treba ga primjenjivati nakon isteka roka.

## Izvori